**Vremea în care vor dispărea toți jderii**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vremea în care vor dispărea toți jderii

...și în vremea aceea vor dispărea toți jderii,

Pentru că niciunde nu vor mai fi copaci

Și-n țara fără păduri dar plină de săraci,

Vor fi doar păduri de cruci în cimitire

Așteptând o lumânare aprinsă din iubire!

Nu vor mai fi izvoare, că toate fi-vor duse

În locuri unde apa se vinde-ntre produse,

Nu va mai fi nimic, doar un popor de morți

Ce bate pentru pâine pe la străini, la porți,

Și toate-aceste lucruri înficoșătoare

Se vor petrece-n țara ce pas cu pas ne moare,

Pentru că-așa poftit-au hienele puterii,

Corifeii suferinței și durerii!

....și în vremea-n care se va-mplini sorocul,

Un alt popor veni-va să ne ocupe locul

Că-n țara care-a fost a Domnului grădină,

Nu va mai rămâne nimeni viu,

Va fi o țară goală, goală ca un pustiu,

Dar vor fi păduri de cruci și cimitire

Așteptând o lumânare aprinsă din iubire

Și nu va mai fi cine să-aprindă o lumină!

Vor mai fi români prin lumea asta mare,

Muncind printre străini să aibă de mâncare,

Ce prea ușor de-acuma țara lor și-o lasă

Țara care astăzi pas cu pas ne moare,

Ce-a fost cândva grădină fără asemănare

Pentru nimeni ea, nu va mai fi ”acasă”!

....și în vremea aceea vom dispărea cu toții,

Pentru că-așa poftit-au hienele și hoții!